شەفەق نیوز/ فەرمانگەی تەندروسی پارێزگای کەرکوک، ئمڕوو چوارشەممە، خاسەوبوین ٣ تویشهاتگ کۆڕۆنا راگەیان، لەوەختیگ ئاماژەدا ک گشت تویشهاتگەیل پەتاگە لەوەخت دەرکەفتنی رەسیه‌سه‌ ٧٠ کەس.زیاد خەڵەف وەڕیەوبەر گشتی تەندروسی کەرکوک لە وتاریگ رەسیە ئاژانس شەفەق نیوز وت؛ کەرکوک ئمڕوو خاسەوبین سێ تویشهاتگ ڤاێڕۆسەگە وه‌خوه‌ی دی، وتیش ک گشت تویشهاتگەیل پارێزگاگە رەسێدە ٧٠ کەس.هەمیش وت؛ تویشهاتگەیل ئیسە رەسنە ٢١ کەس، وخاسەوبویەیل ٤٧ کەس، و دوو مردگ دیریمن لە وەخت دەرکەفتن پەتاگە لە کەرکوک. وزارەت تەندروسی عیراق، روژ چوارشەممە، تۆمار کردن ٣ مردن و ١١٩ تویشهاتگ نوو لە ماوەی ٢٤ ساعەت دما لە وڵاتەگە راگەیان، ، ک بەرزترین رێژەی روژانەس لەوەخت دەرکەفتن پەتاگە.
